**Vecný návrh**

**doplnenia**

**VYHLÁŠKY**

**Ministerstva hospodárstva Slovenskej republiky**

**č. 373 z 25. októbra 2011,**

**ktorou sa vykonávajú niektoré ustanovenia zákona č. 309/2009 Z. z. o podpore**

**obnoviteľných zdrojov energie a vysoko účinnej kombinovanej výroby**

**Ministerstvo hospodárstva Slovenskej republiky** podľa § 19 ods. 1 písm. i) zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby doplní ustanovenie výpočtu výpočtu cieľa pre využívanie paliva z obnoviteľných zdrojov nebiologického pôvodu.

Predmet úpravy

Na výpočet cieľa pre využívanie paliva z obnoviteľných zdrojov nebiologického pôvodu ako percentuálneho podielu sa vzťahujú tieto pravidlá:

a) na výpočet menovateľa sa použije energetický obsah vodíka použitého na účely koncovej energie a neenergetické účely okrem

1. vodíka použitého ako medziprodukt na výrobu konvenčných dopravných palív a biopalív;

2. vodíka, ktorý sa vyrába dekarbonizáciou priemyselného zvyškového plynu a ktorý sa používa ako náhrada špecifického plynu, z ktorého sa vyrába;

3.vodíka vyrábaného ako vedľajší produkt alebo odvodeného z vedľajších produktov v priemyselných zariadeniach;

b) na výpočet čitateľa sa použije energetický obsah palív z obnoviteľných zdrojov nebiologického pôvodu spotrebovaných v priemysle na účely koncovej energie a neenergetické účely, s výnimkou palív z obnoviteľných zdrojov nebiologického pôvodu použitých ako medziprodukt na výrobu konvenčných dopravných palív a biopalív.

Nová právna úprava bude spĺňať požiadavky Smernice Európskeho parlamentu a Rady (EÚ) 2023/2413 z 18. októbra 2023, ktorou sa mení smernica (EÚ) 2018/2001, nariadenie (EÚ) 2018/1999 a smernica 98/70/ES, pokiaľ ide o podporu energie z obnoviteľných zdrojov, a ktorou sa zrušuje smernica Rady (EÚ) 2015/652 (Ú. v. EÚ L, 2023/2413, 31.10.2023)